Finnair
Finnair on suomalainen lentoyhtiö, joka harjoittaa reitti- ja lomalentoliikennettä Suomen sisäisillä ja kansainvälisillä markkinoilla. Yhtiö perustettiin 1. marraskuuta 1923 nimellä Aero O/Y, josta johtuu Finnairin lentojen tunnus AY. Finnair on maailman viidenneksi vanhin edelleen toimivista lentoyhtiöistä. Suomen valtio omistaa vuonna 2016 Finnairista 56 prosenttia.
Aurinkomatkat
Kesällä 1969 Aurinkomatkat alkoi käyttää vain Finnairin lentoja. Myöhemminkin, myös 2000-luvulla, on tosin käytetty satunnaisesti muitakin lentoyhtiöitä. Vuonna 1969 matkustajia kyyditsivät Finnairin uudet DC-8-62-suihkukoneet, joihin mahtui 189 matkustajaa. Kesä 1969 oli viimeinen, jolloin liikemerkkinä käytettiin auringonkukkaa. Talvella logoksi otettiin musta a-kirjain, joka oli oranssin ympyrän päällä.